**2011. évi határozatok**

**1/2011.(I.27.) Határozat:**

Hegyeshalom Nagyközség Önkormányzati Képviselőtestülete az önkormányzat 2011. évi költségvetésének bevételi oldalát a 3. sz. mellékletben foglaltak szerint elfogadja, jóváhagyja.

**Felelős:** Szőke László polgármester

**Határidő:** folyamatos

**2/2011.(I.27.) Határozat:**

Hegyeshalom Nagyközség Önkormányzati Képviselőtestülete a képviselőtestület 2011. évi munkatervét a 2. sz. melléklet szerint elfogadja, azzal, hogy a március 24-i napirendek közé kerüljön be az óvoda intézményi beszámolója, valamint, hogy a március 24-i ülésre tervezett *2011. évi parkosítási és közterületfejlesztési munkaterv elfogadása c.* napirend a februári napirendek közé kerüljön felvételre.

**Felelős:** Szőke László polgármester

**Határidő:** folyamatos

**3/2011.(I.27.) Határozat:**

Hegyeshalom Nagyközség Önkormányzati Képviselő-testülete Hegyeshalom nagyközség 2011. évi településfejlesztési tervét a településfejlesztési és környezetvédelmi bizottság javaslata szerint és az elhangzott kiegészítésekkel együtt, az 3. sz. mellékletben foglalt részletezés szerint elfogadja.

**Felelős:** Szőke László polgármester

Mészáros Tibor bizottsági elnök

**Határidő:** folyamatos

**4/2011.(I.27.) Határozat:**

Hegyeshalom Nagyközség Önkormányzatának Képviselő-testülete az EUROVEGAS Kft által benyújtott, a REGIOPLAN Kft. által 2010. decemberében készített, Rp.I.116-15 munkaszámú, Településrendezési tanulmányterv a 2601 hrsz-ú lakóterületen (az egykori ipari parki terület ÉNy-i részén) lakópark kialakításának feltételei és hatásai című dokumentációban foglaltak alapján a fejlesztési elképzeléseket befogadja, támogatja.

A tervezett fejlesztés előkészítésére a terveztetésben érdekelt EUROVEGAS Kft költségvállalásával az Önkormányzat megindítja a településrendezési tervek és helyi építési szabályzat szükséges mértékű módosításának tervezését. A településrendezési terv készítésével a költségvállaló egyetértésével a REGIOPLAN Kft-t bízza meg. A településrendezési terv során a véleményezők részéről beérkező, jogszabályon alapuló észrevételeket figyelembe kell venni.

A fejlesztési terület vonatkozásában felmerülő azoknak az egyéb költségeknek vagy egyéb ráfordításoknak, amelyek a fejlesztés megvalósításának előfeltételei vagy következményei és az önkormányzatot terhelik, az Önkormányzat az EUROVEGAS Kft -vel külön településrendezési szerződést köt.

**Felelős:** Szőke László polgármester

**Határidő:** 15 nap

**5/2011.(I.27.) Határozat:**

Hegyeshalom Nagyközség Önkormányzati Képviselő-testülete jóváhagyja a Mosonmagyaróvári Többcélú Kistérségi Társulás Társulási Megállapodás módosítását, amely szerint a Társulási Megállapodás kiegészül azzal, hogy a Társulás fenntartásában működő szociális, gyermekvédelmi és családsegítő intézmények térítési díjait a Mosonmagyaróvár Város Önkormányzata rendeletében határozzák meg.

Hegyeshalom Nagyközség Önkormányzata Képviselő-testülete elfogadja, hogy a Társulási Megállapodás 12. pontjában törlésre kerül a *„közhatalmi szerv”* megnevezés.

**Felelős:** Szőke László polgármester

**Határidő:** 2011. január 31.

**6/2011.(I.27.) Határozat:**

Hegyeshalom Nagyközség Önkormányzati Képviselő-testülete kötelező önkormányzati feladatainak ellátása, elősegítése, érdekében, Hegyeshalomban az alább felsorolt helyrajzi számú állami tulajdonban és a Magyar Nemzeti Vagyonkezelő kezelésében lévő ingatlanok ingyenes vagyonátadását kezdeményezi az állami vagyonról szóló 2007. évi CVI tv. , valamint az állami vagyonnal való gazdálkodásról szóló 254/2007.(X.04.) Korm. rendelet alapján:

- 0395 hrsz-ú , kivett út művelési ágú 1.4284 m2

- 0396 hrsz- ú, kivett csatorna „ 3827 m2

- 0402 hrsz-ú csatorna, „ 1218 m2

- 0393/2 hrsz-ú kivett árok „ 7178 m2

- 0273/2 hrsz-ú kivett saját használatú út, 1.1804 m2

- 0281 hrsz-ú, kivett saját használatú út, 1.3319 m2

- 0327/1 hrsz-ú kivett saját használatú út, 6268 m2

- 0327/8 hrsz-ú kivett saját használatú út

- 0327/11 hrsz-ú kivett saját használatú út 4856 m2

- 0327/9 hrsz-ú kivett saját használatú út 1.1011 m2

- 0322/1 hrsz-ú kivett saját használatú út 7821 m2

- 0321/1 hrsz-ú kivett saját használatú út 937 m2

- 0320 hrsz-ú kivett saját használatú út 5194 m2

- 0319/14 hrsz-ú kivett saját használatú út 690 m2

- 0319/16 hrsz-ú kivett saját használatú út 1447 m2

- 0319/1b kivett udvar 1.5040 m2

- 0122/2 hrsz-ú kivett saját használatú út 1.9720 m2

- 099 hrsz-ú kivett saját használatú út 3.3963 m2

- 055 hrsz-ú kivett saját használatú út 3.5865 m2

- 051/3, hrsz-ú kivett saját használatú út 2885 m2

Az alábbi hrsz-ú területek tulajdonosa a Magyar Állam vagyonkezelője a Lajta-Hanság Mezőgazdasági, Termelő , Kereskedő és Szolgáltató Zrt.

- 2339 hrsz-ú kivett saját használatú út 8758 m2

- 2326 hrsz-ú kivett saját használatú út 1. 0590 m2

- 2350 hrsz-ú kivett saját használatú út 1653 m2

- 2328/3 hrsz-ú kivett út 260 m2

Felkéri a polgármestert, hogy az ingatlanokkal kapcsolatos átvételi eljárást a vagyonkezelőnél kezdeményezze

**Felelős:** Szőke László polgármester

**Határidő:**

***7/2011.(II.15.) Határozat:***

Hegyeshalom Nagyközség Önkormányzata a 2005. november 4-én kelt feladat-ellátási szerződés keretében meghatározottak szerint – a 2011. évi önkormányzati költségvetés tervezetében is beállítottak alapján – az I. számú felnőtt háziorvosi, valamint a gyermek háziorvosi körzethez tartozó lakosságra vonatkozó kötelező egészségügyi alapellátási feladat magasabb színvonalú ellátási feltételeinek biztosítása érdekében 20.000 – 20.000.-Ft támogatást utal át a vállalkozás részére minden hónap 1. napjáig. Mindezeken felül a praxisok részére 150.000 – 150.000.-Ft eszközfejlesztési hozzájárulást is nyújt. A leírtak alapján az Egészségért Háziorvosi Bt. mindösszesen 780.000.-Ft önkormányzati támogatásban részesül.

A támogatás biztosításának szerves részét képezi a vállalkozónak az ellátási szerződés 17. pontjában meghatározott azon kötelezettsége, hogy az önkormányzat részére beterjeszti a vállalkozás pénzügyi és vagyonmérlegét, illetve tájékoztatást ad azt megelőző tevékenységéről a képviselő-testület részére, legkésőbb 2011. szeptember hónapjáig. Ennek megtörténte után az önkormányzat a vállalkozó pénzügyi helyzetétől, a vállalkozó számára biztosított egészségügyi alapellátás egészségbiztosítási finanszírozásától függően – amennyiben a támogatás megemelésének szükségessége válik indokolttá - a korrekciót elvégzi, amelynek mértéke azonban nem haladhatja meg a teljes egészében az önkormányzat által fenntartott II. számú felnőtt háziorvosi körzet működési költségeire fordított összeg mértékét.

**Felelős:** Szőke László polgármester

**Határidő:** 2011. augusztus 31.

**8/2011.(II.15.) Határozat:**

Hegyeshalom Nagyközség Önkormányzata Képviselő-testülete Hegyeshalom Nagyközség négyéves parkosítási és közterületfejlesztési programját ( 2011-2014.) a 2. sz. mellékletben foglaltak szerint elfogadja és jóváhagyja.

**Felelős:** Szőke László polgármester

Mészáros Tibor képviselő

**Határidő**: folyamatos

***9/2011.(II.15.) Határozat:***

Hegyeshalom Nagyközség Önkormányzata Képviselő-testülete Hegyeshalom nagyközség 2011. évi parkosítási és közterületfejlesztési programját az alábbiak szerint fogadja el:

1. **Virágosítás:**

**március**

* A Fő utcai virágágyások talaj előkészítése, szükség esetén talajcseréje.
* A Fő téri körágyásból a rózsatövek kiszedése.
* Rózsatövek kiültetése a Fő utcai köszegélyes virágágyásokba.

**április-május**

* Községháza előtti virágágyás és a virágtartó edények betelepítése egynyári virágokkal.
* A József Attila szobor melletti virágágyás betelepítése egynyáriakkal.
* Bölcsőde előtti virágágyás betelepítése egynyári virágokkal
* Virágtartó edények beültetése a Községháza környékén, az intézményeknél, az új gyalogátkelőknél és a Fő utcán
* A Fő utcán új virgágyások létesítése a templomok előtt.

1. **Parkosítás**

* A parkokban a cserjék, rózsatövek, fák tavaszi metszése, élősörények visszavágása.
* Parktisztítás, talajegyengedés.
* Utcai fák visszametszése, ifjítása, rössz állapotú fák kivágása.
* Fák telepítése a község területén.
* Gömbkoronájú sorfák telepítése a Fő utca fátlan részein.
* Szent István király utcán a kiszedett fák pótlása.

1. **Közterületfejlesztések**

**április-május**

* Az egészségház mögötti kavicsos parkoló javítása, bővítése.
* A községháza melletti kavicsos parkoló karbantartása.
* A temető előtti parkoló és vízelvezető árok karbantartása.
* A közterületi felújított padok, szemétgyűjtők kihelyezése.

**május-július**

* Hulladékgyűjtő szigetek állapotának javítása.
* A község területén kaszálások, parlagfő mentesítések.

**augusztus-szeptember**

* Járdaépítések a temető előtt.

**Felelős:** Szőke László polgámester

Mészáros Tibor képviselő

**Határidő:** folyamatos

***10/2011.(II.15.) Határozat:***

Hegyeshalom Nagyközség Önkormányzata Képviselő-testülete Hegyeshalom Nagyközség 2011. évi Rendezvény Naptárát a 4. sz. mellékletben foglaltak szerint elfogadja.

**Felelős:** Szőke László polgármester

**Határidő:** folyamatos

***11/2011.(II.15.) Határozat:***

Hegyeshalom Nagyközségi Önkormányzat Képviselő-testülete a évi búcsú rendezvény rendezési jogát Kozári László Mosonmagyaróvár Féltoronyi u. 12. szám alatti vállalkozó, mint bérlő részére 4 év időtartamra biztosítja évi 500.000.-Ft közterülethasználati díjért.

A területhasználati díjat az alábbiak szerint fizesse meg a vállalkozó:

150.000.-Ft-ot Versenyképes Tudásért Alaptvány számlájára,

150.000.-Ft-ot Napsugár Óvodáért Alapitvány számlájára,

200.000.-Ft-ot Hegyeshalom Hagyományőrző, Községszépitő és Takarékoskodó Közhasznú Alapitvány számlájára.

Felkéri a képviselőtestület a polgármestert és a jegyzőt, a közterülethasználati szerződés megkötésére és aláírására.

**Felelős:** Szőke László polgármester

Dr. Gáli Péter jegyző

**Határidő:** 15 nap

***12/2011.(II.15.) Határozat:***

Hegyeshalom Nagyközség Önkormányzata Képviselő-testülete Hegyeshalom Fő utca személygépkocsi parkolók és gyalogátkelőhelyek útépítési engedélyezési tervének módosítását jóváhagyja.

Felkéri a polgármestert, hogy a TALENTPLAN Tervező és Szolgáltató Kft-nél ( Győr, Richter J. u. 11. ) a tervmódosítást rendelje meg.

**Felelős:** Szők László polgármester

**Határidő:**  15 nap

***13/2011.(II.15.) Határozat:***

Hegyeshalom Nagyközség Önkormányzati Képviselő-testülete a Nyáfás utcát a Táncsics M. utcával összekötő új utcát ( hrsz: 1034/11 megosztásából kikerülő ) **Domb utcának**,

a Salétromos utcát a Domb utcával összekötő utcát ( hrsz: 1034/18 ) **Salétromos –köznek,**

a Damjanich J. utcával a temető keleti oldalánál összekötő utcát ( Hrsz: 1083 ) **Temető-köznek** nevezi el.

Felkéri a képviselő-testület a polgármestert a szükséges intézkedés megtételére.

**Felelős:** Szőke László polgármester

**Határidő:** azonnal

***14/2011.(II.15.) Határozat:***

Hegyeshalom Nagyközség Önkormányzati Képviselő-testülete úgy határozott, hogy az 1094 hrsz-ú, Damjanich utcát a Kertalja utcával összekötő út elnevezésére felhívást tesz közzé a 2011. február 25-ig a Falu TV-n keresztül a lakosság felé, tegyenek javaslatot az utca elnevezésre vonatkozóan.

A javaslatokat, ötleteket 2011. március 15-ig lehet megtenni.

A képviselő-testület a javaslatok ismeretében dönt az utca elnevezéséről.

**Felelős:** Szőke László polgármester

**Határidő:** 2011. február 25. ill. folyamatos

***15/2011.(II.15.) Határozat:***

Hegyeshalom Nagyközség Önkormányzata vállalja, hogy a Mosonmagyaróvár Nagytérségi Hulladékgazdálkodási Önkormányzati Társulás KEOP-1.1.1./2f/09-2010-0007 pályázatához kapcsolódóan 12.168.000.-Ft, azaz Tizenkettő-milló egyszázhatvannyolcezer forint önerőt az alábbiak szerint biztosít és a társulás számlájára megfizet:

2011. évi költségvetésében: 3.650.400.-Ft-ot

2012. évi költségvetésében: 7.300.800.-Ft-ot

2013. évi költségvetésében: 1.216.800.-Ft-ot.

A fenti teljes összeg meglétének igazolására 3011. március 7-ig bankszámla igazolást küld a Társulásnak, a fenti éves összegeket pedig a gördülő költségvetésében előirányozza.

**Felelős:** Szőke László polgármester

**Határidő:** 2011.március 10.

***16/2011.(II.15.) Határozat:***

Hegyeshalom Nagyközség Önkormányzata Képviselő-testülete felhatalmazza Szőke László polgármestert arra, hogy a kerékpárút létesítésére vonatkozó konzorciumi megállapodásban való eljárásra, valamint a konzorciumi megállapodás aláírására.

**Felelős:** Szőke László polgármester

**Határidő:** azonnal, ill. folyamatos

***17/2011.(II.15.) Határozat:***

Hegyeshalom Nagyközség Önkormányzata Képviselőtestülete **községrendezvényi tanácsnoknak**

**Fekete Tamás** képviselőt megválasztotta.

Felkéri a képviselőtestület a polgármestert és a jegyzőt hogy az SZMSZ aktuális felülvizsgálata során a határozatban foglaltakat vegye figyelembe.

**Felelős:** Szőke László polgármester

Dr. Gáli Péter jegyző

**Határidő:** azonnal

***18/2011.(II.15.) Határozat:***

Hegyeshalom Nagyközség Önkormányzata Képviselő-testülete úgy határozott, hogy a képviselő-testület, az építésügyi ügyintéző, a településfejlesztési, környezetvédelmi és egészségügyi bizottsággal közösen dolgozzák ki és készítsék elő a csemeztanyai egyéni vízellátórendszerek önkormányzati támogatással történő kialakításának lehetőségét.

**Felelős:** Szőke László polgármester

**Határidő:** folyamatos

**19 /2011.(III.24.) Határozat:**

Hegyeshalom Nagyközség Önkormányzatának képviselő-testülete a szociális igazgatás és szociális ellátások helyi szabályozásáról szóló 4/2006.(IV.1.) Ör 2. 3. számú függelékeit az előterjesztésnek megfelelően elfogadja. Elhatározza, hogy a 2011. évben is a 2010. évben érvényben lévő térítési díjakat alkalmazza.

Felkéri a tisztségviselőket a határozatban foglaltak végrehajtására.

**Felelős**: Szőke László polgármester

Dr. Gáli Péter jegyző

**Határidő:** 15 nap és folyamatos

**20/2011.(III.24.) Határozat:**

Hegyeshalom Nagyközség Önkormányzatának képviselő-testülete a Hegyeshalmi Napsugár óvoda és Bölcsőde 2010-2011-es tanévben végzett nevelői tevékenységéről szóló beszámolót elfogadja.

**Felelős**: Szőke László polgármester

**Határidő:** azonnal

**21/2011.(III.24.) Határozat:**

Hegyeshalom Nagyközségi Önkormányzata Képviselő-testülete a 2011. évi költségvetési rendeletében megállapított „ civil szervezetek támogatása „ elnevezésű 5 millió 120 ezer forint előirányzatot az alábbiak szerint állapítja meg:

Kulturális Egyesület 700 ezer Ft

Fúvós Egyesület 160 ezer Ft

Nyugdíjas Klub 80 ezer Ft

Hegyeshalmi Sport Club 1931 2 millió 540 ezer Ft

Sporthorgász Egyesület 110 ezer Ft

Természetbarát Egyesület 70 ezer Ft

F-15 Postagalamb Egyesület 70 ezer Ft

Íjász Egyesület 50 ezer Ft

Póker Egyesület 30 ezer Ft

**Mindösszesen: 3 millió 810 ezer Ft**

Civil szervezetek által pályázható összeg: 380 ezer Ft

Falu nap támogatására 700 ezer Ft

Gyermeknap támogatására 110 ezer Ft

Polgárőrség üzemanyag támogatására 120 ezer Ft

**Felelős:** Szőke László polgármester

**Határidő:** folyamatos

**22/2010.(III.24.) Határozat:**

Hegyeshalom Nagyközség Önkormányzata elindul a a 7/2011.(III.9.)BM rendelet „ az önkormányzati feladatellátást szolgáló fejlesztésekhez kapcsolódó központosított előirányzatból származó támogatás igénybevételeinek részletes feltételeiről „ szóló 3. pont iskolai és utánpótlás sport infrastruktúra fejlesztés, felújítás pályázaton . A pályázatban való rész vételhez szükséges 5 millió Ft-os önrészt a 2011. évi költségvetés pályázati tartaléka terhére biztosítja.

**Felelős:** Szőke László polgármester

**Határidő:** azonnal

**23/2010.(III.24.) Határozat:**

Hegyeshalom Nagyközség Önkormányzati Képviselő-testülete felhatalmazza a polgármestert arra, hogy a megújuló energiaforrásokkal, hő és energia, geotermikus energia felhasználással kapcsolatos KEOP 2011-4.9.0 pályázaton való indulás megalapozott eldönthetősége érdekében megvalósíthatósági tanulmánytervet készíttessen.

**Felelős:** Szőke László polgármester

**Határidő:** folyamatos

**24/2010.(III.24.) Határozat:**

Hegyeshalom Nagyközség Önkormányzati Képviselő-testülete felhatalmazza a polgármestert arra, hogy az Új Széchenyi terv kerékpárút forgalmi hálózat fejlesztése NYDOP-4.3.1/B-11 pályázaton való részvétel érdekében egyeztető tárgyalásokat folytasson a hivatal építési hatóságán keresztül, arról hogy nyújtsunk-e be pályázatot a kerékpáros sáv megvalósítása érdekében.

**Felelős:** Szőke László polgármester

**Határidő:** folyamatos

**25 /2010.(III.24.) Határozat:**

Hegyeshalom Nagyközség Önkormányzati Képviselő-testülete úgy határozott, hogy a 1094 hrsz. alatti „önkormányzati közút” művelési ágú területet 1423 m2 nagyságú területet Szántó utcának nevezi el.

Felkéri a tisztségviselőket, hogy a döntés ingatan-nyilvántartásban történő átvezetése érdekében a szükséges intézkedéseket tegye meg.

**Felelős:** Szőke László polgármester

Dr. Gáli Péter jegyző

**Határidő:** folyamatos

**26/2011.(III.24.) Határozat:**

Hegyeshalom Nagyközségi Önkormányzat Képviselő-testülete a TIOP 1.1.1-07/1-2008-0864 azonosító számú pályázat keretében informatikai infrastruktúra fejlesztése a Lőrincze Lajos Általános Iskolában című közbeszerzés bíráló bizottságának jegyzőkönyve és ajánlata alapján megállapítja, hogy a nyertes ajánlattevő a KONKOORD Kft. ( 9023 Győr, Fehérvári u. 17/b.).

Az ajánlatuk mind nettó árban, mind garanciában, mind a szerződés előteljesítésénél legjobbnak minősült.

A bíráló bizottság javaslatát a Képviselő-testület elfogadja és a KONKOORD Kft-t hirdeti ki a közbeszerzés nyertesének.

Felkéri a képviselőtestület a polgármestert, hogy a döntésről a közbeszerzés lebonyolítóját értesítse.

**Felelős:** Szőke László polgármester

**Határidő:** azonnal

**27/2011.(III.24.) Határozat:**

Hegyeshalom Nagyközségi Önkormányzat Képviselő-testülete a 2011, április 9-én megrendezésre kerülő „ Egészségnap” rendezvényre 100.000.-Ft támogatást nyújt az önkormányzat költségvetésében a civil szervezetek támogatására biztosított pályázati keret terhére.

Felkéri a képviselőtestület a polgármestert a szükséges intézkedés megtételére.

**Felelős:** Szőke László polgármester

**Határidő:** azonnal

**28/2011.(III.24.) Határozat:**

Hegyeshalom Nagyközségi Önkormányzat Képviselő-testülete a 2011. április 24-én megrendezésre kerülő Húsvéti tojáskeresés rendezvényhez 50.000.-Ft támogatást nyújt az önkormányzat költségvetésében a civil szervezetek támogatására biztosított pályázati keret terhére.

Felkéri a képviselőtestület a polgármestert a szükséges intézkedés megtételére.

**Felelős:** Szőke László polgármester

**Határidő:** azonnal

**29/2011.(III.24.) Határozat:**

Hegyeshalom Nagyközség Önkormányzatának Képviselő-testülete A köztisztviselők jogállásáról szóló 1992. évi XXIII. törvény 34. § (3) bekezdésében kapott felhatalmazás alapján a köztisztviselők 2011. évi teljesítménykövetelményeinek alapját képező célokat az alábbiak szerint határozza meg:

* a településfejlesztési feladataiban történő közreműködés
* a közszolgáltatások színvonalának emelése
* humánus és jogszerű hivatali működés
* a hivatali ügyintézés korszerűsítésével összefüggő igazgatási feladatok hatékony végrehajtása
* a helyi adóigazgatási és egyéb helyi bevételekkel kapcsolatos feladatok hatékony ellátása
* a költségvetés végrehajtásával kapcsolatban felmerülő feladatok testület általi szempontjainak végrehajtása
* illegális közterület szennyezések, szemétlerakók felderítésében, felszámolásában való közreműködés
* kisebbségi önkormányzattal való kapcsolattartás, munkájuk segítése
* az önkormányzat pénzügyi egyensúlyának fenntartásában való pénzügyi végrehajtási tevékenység szakszerű ellátása
* az önkormányzat 2011. évi költségvetésének végrehajtása során a gazdálkodás szabályszerűségének biztosítása, célszerűségi és takarékossági szempontok alapján
* a 2010. évi költségvetésről szóló beszámoló szabályszerű, határidőre történő elkészítése
* a 2012. évi költségvetési koncepció határidőben történő benyújtása
* adóhátralékok feltárása, behajtása érdekében a szükséges intézkedések megtétele
* a működési engedéllyel, telepengedéllyel végezhető tevékenységek gyakorlásának ellenőrzése
* folyamatos kapcsolattartás a gyermekjóléti szolgáltatóval és a családsegítővel

**Határidő :** 2011. május 3l. egyéni teljesítménykövetelmények meghatározása

2011. december 31. az egyéni teljesítménykövetelmények

értékelése

**Felelős :** Dr. Gáli Péter jegyző

**30/2011,(IV. 28.) Határozat:**

Hegyeshalom Nagyközség Önkormányzata Képviselő-testülete az AQUA Szolgáltató Kft. 2010. évi működéséről szóló jelentést és a vagyonkezelői szerződés teljesüléséről szóló beszámolóját tudomásul vette és elfogadta.

Felhatalmazza a képviselőtestület a polgármestert a 2011. évi vagyonkezelői szerződés megkötésére és aláírására.

**Felelős:** Szőke László polgármester

**Határidő:** azonnal

**31/2011.(IV. 28.) Határozat:**

Hegyeshalom Nagyközség Önkormányzata Képviselő-testülete a Lőrincze Lajos Általános Iskola 2010. évi kompentenciamérés eredményeinek bemutatásáról, értékeléséről szóló jelentést egyhangúlag elfogadta, tudomásul vette.

**32/2011.(IV. 28.) Határozat:**

Hegyeshalom Nagyközségi Önkormányzat Képviselő-testülete a Kisfaludy és Társai Könyvvizsgáló Számviteli Szolgáltató Betéti Társaság által, Hegyeshalom Nagyközségi Önkormányzata 2010. évi egyszerűsített éves költségvetési beszámolójáról készített könyvvizsgálói jelentést, a 5. sz. mellékletben foglalt részletezés szerint elfogadja.

**Felelős:** Szőke László polgármester

Dr. Gáli Péter jegyző

**Határidő:** azonnal

**33/2011.(IV. 28.) Határozat:**

Hegyeshalom Nagyközségi Önkormányzat Képviselő-testülete a Lőrincze Lajos Általános Iskola, Napsugár Óvoda és Bölcsőde 2010. évi belső ellenőrzéséről készült ellenőrzési jelentést a 6. sz. mellékletben foglaltak szerint elfogadja, tudomásul veszi.

**Felelős:** Szőke László polgármester

**Határidő:** azonnal

**34/2011.(IV. 28.) Határozat:**

Hegyeshalom Nagyközségi Önkormányzat Képviselő-testülete az önkormányzat szervezeti és működési szabályzata felülviszgálatáról szóló tájékoztatást elfogadta, és tudomásul vette.

**35/2011.(IV. 28.) Határozat:**

Hegyeshalom Nagyközségi Önkormányzat Képviselő-testülete az Önkormányzat 2011. évi közbeszerzési tervét a 7. sz. mellékletben foglaltak szerint elfogadja, jóváhagyja.

**Felelős:** Szőke László polgármester

**Határidő:** 2011. április 30.

**36/2011.(IV. 28.) Határozat:**

Hegyeshalom Nagyközség Önkormányzati Képviselőtestülete Hegyeshalom Nagyközség Önkormányzatának a 2011-2014. évi gazdasági programját a 8. sz. mellékletben fogalaltak szerint elfogadja, jóváhagyja. A pénzügyi, ügyrendi és jogi bizottság javaslatait pedig az éves munkatervébe beépíti.

**Felelős:** Szőke László polgármester

**Határidő:** folyamatos

**37/2011.(IV. 28.) Határozat:**

Hegyeshalom Nagyközség Önkormányzati Képviselőtestülete egyetért a Mosonmagyaróvári Kistérségi Társulás Tanácsa kezdeményezésével, hogy a Társulási Megállapodás kiegészüljön

Halászi Község Önkormányzata csatlakozzon az időskorúak átmeneti és ápoló-gondozó otthoni ellátásával, és

Hegyeshalom Nagyközség Önkormányzata az időskorúak nappali ellátása, étkeztetés és házi gondozás kistérségi szolgáltatásaival, a jelzőrendszeres házi segítségnyújtás feladat ellátással.

Felkéri a képviselőtestület a polgármestert, hogy a határozatot a Társulási Megállapodás fentiekkel történő módosításához a Szakmai Munkaszervezet részére küldje meg.

**Felelős:** Szőke László polgármester

**Határidő:** azonnal

**38/2011.(IV. 28.) Határozat:**

Hegyeshalom Nagyközség Önkormányzati Képviselőtestülete úgy határozott, hogy a Mosonmagyaróvári Karolina Kórház-Rendelőintézet orvosi gép-műszer beszerzését, az endoszkópos beavatkozások feltételeinek kialakítását, 2011. január l-jei lakosságszám figyelembevételével 20 Ft/lakos összegben támogatja.

Felkéri a képviselőtestület a polgármestert, a Mosonmagyaróvári Többcélú Kistérségi Társulással az orvosi gép-műszer beszerzésének támogatására vonatkozó megállapodás megkötésére és aláírására.

**Felelős:** Szőke László polgármester

**Határidő:** azonnal

**39/2011.(IV. 28.) Határozat:**

Hegyeshalom Nagyközség Önkormányzati Képviselőtestülete a településfejlesztési, környezetvédelmi és egészségügyi bizottság javaslatának megfelelően elfogadta a FEP tisztiklub hasznosítására vonatkozó javaslatot.

**Felelős:** Szőke László polgármester

**Határidő**: azonnal, ill.folyamatos

**40/2011.(IV. 28.) Határozat:**

Hegyeshalom Nagyközség Önkormányzati Képviselőtestülete a 2011. éves útfelújítási és karbantartási programot az alábbiak szerint fogadja el:

* *április hónapban:* A külterületi és belterületi utak helyszíni szemléje, a szükséges munkák megállapítása, úthibák és kátyúzandó felületek összeírása,
* *május hónapban:* külterületi és belterületi kavicsozott utak ( márialigeti, csemezi út, Nyárfás utca, Óvári utca, Bercsényi utca, Május 1. utca stb.) gyalulása, profilozása,
* *június hónapban:* belterületi utak padkáinak legyalulása, padkahibák javítása, vízelvezető árkok karbantartása, anyagok elszállítása,
* *július hónapban:* úthibák javítása, kátyúzások elvégzése.

**Felelős:** Szőke László polgármester

Mészáros Tibor bizottsági elnök

**Határidő:** folyamatos

**41/2011.(IV. 28.) Határozat:**

Hegyeshalom Nagyközség Önkormányzati Képviselőtestülete a Hegyeshalom Nagyközségi Önkéntes Tűzoltó Egyesület részére a Iveco Magrius típusú, tűzoltógépjámű megvásárlásához 2 millió forint támogatást nyújt a költségvetés általános tartaléka terhére.

Felkéri a polgármestert a szükséges intézkedés megtételére.

**Felelős:** Szőke László polgármester

**Határidő:** azonnal

**42/2011.(IV. 28.) Határozat:**

Hegyeshalom Nagyközség Önkormányzati Képviselőtestülete a Hegyeshalmi Sport Club megalakulásának 80. évfurdulója alkalmából megrendezésre kerülő 2 napos ünnepség költségeihez 100.000.-Ft támogatási összeget hagy jóvá a költségvetésben a civil szervezetek támogatására biztosított pályázható keretből, azzal, hogy a HSC részéről költségkimutatás benyújtása szükséges.

Felkéri a képviselőtestület a polgármestert a szükséges intézkedés megtételére.

**Felelős:** Szőke László polgármester

**Határidő:** azonnal

**43/2011.(IV. 28.) Határozat:**

Hegyeshalom Nagyközség Önkormányzati Képviselőtestülete felhatalmazza Szőke László polgármestert a Nemzeti Vagyonkezelőtől bérbevett K2-nél lévő területekre vonatkozó további albérletbe adás tekintetében a szerződések megkötésére, a bérbeadások gyorsítása érdekében.

**Felelős:** Szőke László polgármester

**Határidő:** folyamatos

**44/2011.(IV. 28.) Határozat:**

Hegyeshalom Nagyközség Önkormányzati Képviselőtestülete a elhatározza, hogy megvizsgáltatja Hegyeshalom- Levél- Bezenye települések közötti szorosabb együttműködés megvalósíthatóságának lehetőségét.

Felkéri a polgármestert, hogy közigazgatási szakértő bevonásával készíttessen az esetleges létrehozható társulási formákról döntéselőkészítő tanulmányt.

**Felelős:** Szőke László polgármester

**Határidő:** folyamatos

**45/2011.(IV. 28.) Határozat:**

Hegyeshalom Nagyközség Önkormányzati Képviselőtestülete támogatja a német szakos óvónő képzését, továbbá a képzési költségek 40 %-át megtéríti.

Felkéri a polgármestert, hogy a határozatban foglaltak érdekében a szükséges intézkedéseket tegye meg.

**Feleleős:** Szőke László polgármester

**Határidő:** folyamatos

**46/2011.(IV. 28.) Határozat:**

Hegyeshalom Nagyközség Önkormányzati Képviselőtestülete a Győr-Moson-Sopron Megyei Kormányhivatal GYT/375-2/2011. számon tett törvényességi észrevételében foglaltakat, valamint a jegyző tájékoztatását tudomásul vette és elfogadta.

Felkéri a polgármestert arra, hogy a Győr-Moson-Sopron Megyei Kormányhivatal részére a szükséges tájékoztatást küldje meg.

**Felelős:** Szőke László polgármester

Dr. Gáli Péter jegyző

**Határidő:** 10 nap

**47/2011. (V.26.) Határozat:**

Hegyeshalom Nagyközségi Önkormányzati Képviselő-testülete elfogadja a 2010. évi értékelést az önkormányzat gyermekjóléti és gyermekvédelmi feladatai ellátásáról.

Felkéri a polgármestert és a jegyzőt, hogy az előterjesztésben foglaltakról tájékoztassa a Nyugat–dunántúli Regionális Államigazgatási Hivatal Szociális és Gyámhivatalát.

**Felelős:** Szőke László polgármester

Dr. Gáli Péter jegyző

**Határidő:** 2010. május 31.

**48/2011. (V.26.) Határozat:**

Hegyeshalom Nagyközség Önkormányzata Képviselő-testülete a nagyközség közbiztonsági helyzetéről, a közbiztonság érdekében tett intézkedésekről és az ezzel kapcsolatos további feladatokról szóló 2011. évi beszámolót jóváhagyólag tudomásul veszi, azt elfogadja.

**Felelős:** Szőke László polgármester

**Határidő:** azonnal

**49/2011. (V.26.) Határozat:**

Hegyeshalom Nagyközségi Önkormányzat Képviselő-testülete a településszemle tapasztalatairól szóló tájékoztatót jóváhagyólag tudomásul vette.

**50/2011.(V.26.) Határozat:**

Hegyeshalom Nagyközség Önkormányzati Képviselő-testülete a „Hegyeshalomért Emlékplakett „ odaítélésére javaslatot tevő munkacsoport tagjainak az alábbi személyeket megválasztotta:

Elnök: Szőke László polgármester

Tagok: Szőcs Tibor,

Tóth Ferenc

Leinwetter Lajos László

Dr. Szegedi János

**Felelős:** Szőke László polgármester

**Határidő:** azonnal

**51/2011.(V.26.) Határozat:**

Hegyeshalom Nagyközség Önkormányzati Képviselő-testülete az állattartási rendelet módosítását az őszi kötelező eb oltás utáni időpontra halasztja el.

Felhívja a jegyzőt, hogy a kötelező eb oltáskor - az eb oltást végző hatósági állatorvossal együttműködve határozzák meg az ebek számát és készítsenek egy felmérést, hogy az ebek chippel való ellátása milyen nagyságrendű, majd ezt követően tegyék meg a szükséges intézkedéseket az ebek egyedi megjelölésével kapcsolatban.

**Felelős:** Dr. Gáli Péter jegyző

**Határidő:** 2011. december 31.

**52/2011.(V.26.) Határozat:**

Hegyeshalom Nagyközség Önkormányzati Képviselő-testülete hozzájárul, hogy a Mosonmagyaróvári Többcélú Kistérségi Társulás Társulási Megállapodása kiegészüljön Dunasziget Község Önkormányzata csatlakozásával az időskorúak átmeneti és ápoló-gondozó otthoni ellátásával és a szociális étkeztetéssel.

Felhatalmazza a polgármestert, hogy a döntésről a társulás szakmai munkaszervezetét tájékoztassa.

**Felelős:** Szőke László polgármester

**Határidő:** 10 nap

**53/2011.(V.26.) Határozat:**

Hegyeshalom Nagyközség Önkormányzatának Képviselő-testülete egyetért a Szigetközi szúnyoggyérítéshez történő csatlakozással.

A szúnyoggyérítés fedezetét a költségvetésben biztosítja.

**Felelős:** Szőke László polgármester

**Határidő:** folyamatos

**54/2011.(V.26.) Határozat:**

Hegyeshalom Nagyközség Önkormányzatának Képviselő-testülete az előterjesztésbe foglalt felmérés és árajánlat elkészíttetésével megbízza a polgármestert, egyúttal felhívja arra, hogy ennek eredményéről a pénzügyi, ügyrendi- és jogi bizottságot, valamint a testületet tájékoztassa.

**Felelős:** Szőke László polgármester

**Határidő:** folyamatos

**55/2011.(V.26.) Határozat:**

Hegyeshalom Nagyközség Önkormányzatának Képviselő-testülete a Trifeszt Kft. kérelmének helyt ad, a 2011. június 10-12 között megrendezésre kerülő Három Határ Borfesztivál megrendezésére 250 ezer Ft támogatásban részesíti.

A támogatás fedezete az önkormányzat költségvetésének általános tartaléka.

**Felelős:** Szőke László polgármester

**Határidő:** 2011. június 9.

**56/2011.(V.26.) Határozat:**

Hegyeshalom Nagyközség Önkormányzatának Képviselő-testülete hozzájárul ahhoz, hogy a tulajdonában lévő belterületi 40/1, 32, 1216 hrsz-ú és a külterületi 0628 hrsz-ú ingatlanok tekintetében gázvezeték elhelyezése érdekében szolgalmi jog kerüljön bejegyzésre.

**Felelős:** Szőke László polgármester

**Határidő:** 60 nap

**57/2011.(V.26.) Határozat:**

Hegyeshalom Nagyközség Önkormányzatának Képviselő-testülete az értékesítésre kerülő építési telkek árait az alábbiak szerint határozza meg:

- Damjanich, Szántó és Kertalja utca által határolt területen értékesítésre kerülő 7 db építési telek ára : 8000 Ft/m2

- Az Ady E. utcában értékesítésre kerülő 3 db építési telek ára: 7500 Ft/m2

- A Domb utcában (Salétromos utca mögött) értékesítésre kerülő 5 db építési telek ára: 7000 Ft/m2.

Felkéri a polgármestert, hogy a határozatról, a már korábban telekigényléssel rendelkezőket értesítse és az értékesítés tekintetében a még szükséges intézkedéseket tegye meg.

**Felelős:** Szőke László polgármester

**Határidő:** 60 nap